Unha historia que non vou contar

Unha historia que non vou contar é unha novela de Cid Cabido, publicada por Edicións Xerais en decembro de 2009.

 Trama 
A obra está ambientada en Vigo entre decembro de 2005 e o verán de 2007, e está narrada en primeira persoa polo propio autor en forma de non-fiction novel. Fala da procura de información sobre a morte de Antonio Alfarem Baquet (heterónimo de Antonio Alfageme del Busto), empresario vigués asasinado en abril de 1974. Ao mesmo tempo, trata a súa relación con Tonche (amigo seu que lle deixa un apartamento), Paula (moza coa que ten unha relación durante ese tempo) e Rebeca (irmá de Paula).

 Feitos reais 
Antonio Alfageme apareceu morto o 20 de abril de 1974 (5 días antes da revolución dos cravos) na súa oficina de Vigo. Na prensa local, Faro de Vigo e El Pueblo Gallego, dan información sesgada e dun modo moi prudencial, ao tratarse dunha persoa moi respectada na sociedade viguesa. Era presidente da patronal de conserveiras de Galicia e cónsul honorario de Chile, e fora presidente do Real Club Celta entre 1958 e 1959Presidentes do Real Club Celta , en www.celtavigo.net (consultado o 11 de febreiro de 2010). Noutras publicacións, como o ABC do 23 de abril"El presidente de la Unión de Fabricantes de Conservas de Galicia, asesinado en Vigo", artigo no ABC de Sevilla, 23 de abril de 1974 (consultado o 11 de febreiro de 2010), tamén se falou do tema.

 Notas 

 Véxase tamén 
 Ligazóns externas 
 Ficha do libro na páxina da editorial 

Categoría:Obras literarias de 2009
Historia que non vou contar
Categoría:Novelas ambientadas en Vigo
Categoría:Edicións Xerais de Galicia